Shimkent

Shimkent (Kasakum e Rusum: Шымкент) es li triesmi urbe de Kasakstan per populatione, es un de su chef-industriali, komersiali e kulturali sentres, e forme li duesmi maxim populosi aglomeratione del lande. Li urbe es situat in li sude del lande, in 100 km norde del frontiere kun Uzbekistan. Li rivere Badam flue tra li urbe.

Shimkent have populatione de 1.291.000 habitantes (01.12.2025) e area de 1.170 km².

 Etimologia 
Li moderni nome del urbe Shymkent konsista ek du partes: li termine kent (in li irani lingues – "site, vilaje, area") e li determinant shym/chim. Li komponente shym/chim historialim anke haved li variantes chem, chemen, chimin, chimin-ghen e signifikad in li irani lingues "pratie, herbe".

Segun li opinion de V.V. Bartold e E.M. Murzaev, li nome del urbe deve es interpretat ek li sogdian chimin/chemen ("pratie, herbosi valle in fluve-rive") kun li adjunkte del fine kent.

V.V. Radlov interpreta chaman/chimen (osmani vorde, venient ek persian) kam "pratie, turf, medikal herbe, greki fene".

V.V. Bartold anke explika chaman per li arabi lingue – kam "arborete, boskete".

Li viagiator G.N. Potanin in 1830 anke atestad li forme ket' (Chimket').

 Administratione 

Shimkent konsista ek 5 distriktes:

 Distrikte Abayi
 Distrikte Al-Farabi
 Distrikte Enbekshi
 Distrikte Karatau
 Distrikte Turan